Сагласно члану 15, став 2, члану 17, став 1, тачка 1 и члану 18 Закона о високом образовању, члану 13 Одлуке о образовању Националног тела за акредитацију и проверу квалитета у високом образовању („Службени гласник РС“, бр. 9/2018) и члану 13 Статута Националног тела за акредитацију и проверу квалитета у високом образовању (у даљем тексту: НАТ), Управни одбор НАТ расписује

**ЈАВНИ КОНКУРС**

**ЗА ДИРЕКТОРА НАЦИОНАЛНОГ АКРЕДИТАЦИОНОГ ТЕЛА**

УСЛОВИ

Кандидат за директора НАТ се бира из реда редовних професора универзитета који имају искуство у пословођењу научно-образовним институцијама и процесу акредитације и обезбеђивању квалитета у високом образовању, који су у звању редовног професора провели најмање пет година, који имају националну и међународну репутацију, који поседују знање најмање једног светског језика и који нису осуђивани.

Директор не може бити лице изабрано, постављено или именовано на функцију у државном органу, органу аутономне покрајине или локалне самоуправе, у орган политичке странке или на дужност органа пословођења високошколске установе, као и лице које је члан Националног савета за високо образовање.

Директор се бира на период од пет година, са могућношћу још једног избора.

Уз пријаву на конкурс кандидати достављају детаљну биографију и одговарајуће доказе о испуњености услова.

У изборном поступку се утврђује стручна оспособљеност сваког кандидата на основу поднете документације, а по потреби и кроз интервју са кандидатима који спроводе чланови које Управни одбор одреди из свог састава.

РОКОВИ И НАЧИН ПРИЈАВЉИВАЊА

 Рок за подношење пријаве је 15 радних дана од објављивања конкурса, а рок у коме се обавештавају кандидати о исходу конкурса је највише 30 радних дана од окончања рока за подношења пријава.

Пријаве се подносе Управном одбору НАТ у писаном и електронском облику.

Писана пријава се доставља у затвореној коверти на адресу: Управни одбор Националног акредитационог тела, Булевар Михајла Пупина 2, 11070 Нови Београд, Палата "Србија", Источно крило, канцеларија 475, и у електронском облику на адресу tijana.minja@mpn.gov.rs.

Особа за контакт је Тијана Mиња, тел. 011 3117 655.